Ես կարող եմ ոչնչացնել քեզ

«Ես կարող եմ ոչնչացնել քեզ» (անգլ.՝ I May Destroy You), բրիտանական կատակերգական դրամա հեռուստասերիալ, որի հեղինակը, համառեժիսորը և գործադիր պրոդյուսերը Միքաելա Քոելն է։ Այն ստեղծվել է BBC One-ի և HBO-ի համար։ Սերիալի գործողությունը տեղի է ունենում Լոնդոնում։ Քոելը հանդես է գալիս Արաբելայի դերում՝ կնոջ, որը փորձում է վերականգնել իր կյանքն այն բանից հետո, երբ նրա կոկտեյլի մեջ թմրանյութեր են խառնել։ Սերիալի պրեմիերան տեղի է ունեցել 2020 թվականի հունիսի 8-ին BBC One-ով և 2020 թվականի հունիսի 7-ին՝ HBO-ով։


== Սյուժե ==
Արաբելան Թվիթթերի աստղ է, որը վիպագիր է դարձել և ճանաչում է ձեռք բերել իր առաջին «Կուշտ հազարամյակի քրոնիկներ» գրքի շնորհիվ և հրապարակայնորեն փառավորվում է որպես հազարամյակի պատկերակ։ Փորձելով ավարտել իր երկրորդ գիրքը մինչև վերջնաժամկետ, նա աշխատանքից ընդմիջում է վերցնում Լոնդոնում ընկերների հետ հանդիպելու համար։ Հաջորդ առավոտ նա փորձում է հիշել, թե ինչ է պատահել նրա հետ՝ վերհիշելով իրադարձությունները իր ընկերների՝ Թերիի (Վերուչե Օփիա) և Քվամեի (Փաափա Էսիեդու) օգնությամբ։


== Դերասանական կազմ ==


=== Գլխավոր  դերերում ===
Միքաելա Քոել՝ Արաբելա Էսիեդու, գրող
Վերուչե Օփիա՝ Թերադատ «Թերի» Փրաթչարդ, Արաբելայի լավագույն ընկերուհի և հուսահատ դերասանուհի
Փաափա Էսիեդու՝ Քվամե, Արաբելայի լավագույն ընկեր


=== Երկրորդ պլանի դերերում ===
Մարուան Զոտի՝ Բիաջո, Արաբելայի զուգընկեր։ Նա թմրավաճառ է և ապրում է Իտալիայում։
Սթիվեն Ուայթ՝ Բեն, Արաբելայի հարևանը սենյակում
Ադամ Ջեյմս՝ Ջուլիան, Արաբելայի հրատարակիչ
Նատալի Ուոլթեր՝ Ֆրանսին
Էմել Ամին՝ Սայմոն
Լարա Ռոսի՝ Քեթ, Սայմոնի զուգընկերուհի
Անսու Քաբիա՝ Դերայա, Սայմոնի քույր
Էն Աքին՝ Ալիսա, Սայմոնի գաղտնի սեր
Լայո-Քրիստինա Աքինլուդ՝ Սոնիա
Սանի Ռավալ՝ ԷմՍի
Չին Նյենվե՝ Թարիք
Լյուիս Ռիվս՝ Դևիդ
Քմանուելա Քոուլ՝ Թերեզա
Քեթրին Ջեյքուեյս՝ Ջեքի
Ջունո Դոուսոն՝ Սքարլեթ
Սառա Նայլս՝ Սպա Ֆունմի
Մարայա Գեյլ՝ Սպա Բեթ
Ռեբեկա Քելդեր՝ Շիռլի
Գուալտիերո Բուրցի՝ Մաքս
Ալֆրեդո Անգելիչի՝ Մատուցող
Կամիլ Դյուգեյ՝ Մատիլդա
Ալեսանդրո Կարբոնարա՝ Ջիովանի
Ալբերտո Բրոզիո՝ Լուիջի
Անդի Օշո՝ Քերի
Ֆեհինտի Բալոգուն՝ Դեյմոն
Կարան Գիլ՝ Զեյն
Ուրիել Կլայն-Մեքոնգո՝ Ջեթրո
Թոբի Քինգ Բակարե՝ Նիքոլաս
Սամսոն Աջևոլ՝ Մալիկ


== Սերիաներ ==


== Թողարկում ==
Մեծ Բրիտանիայում հեռուստասերիալի պրեմիերան տեղի է ունեցել 2020 թվականի հունիսի 8-ին BBC One ալիքում։ ԱՄՆ-ում առաջին սերիայի պրեմիերան կայացել է 2020 թվականի հունիսի 7-ին HBO ալիքով։


== Արտադրություն ==
Քոելը 2018 թվականի Էդինբուրգի փառատոնի դասախոսության ժամանակ հայտարարել է, որ նա սեռական բռնության է ենթարկվել «Մաստակ» (անգլ.՝ Chewing Gum) սերիալը գրելու ժամանակ, և որ այդ փորձն է ոգեշնչել սերիալ ստեղծել։
Ի սկզբանե հեռուստասերիալի անվանումը «Հունվարի 22» (անգլ.՝ January 22nd) էր։ Այն արտադրվել է Քոելի FALKNA Productions պրոդյուսերական ընկերության կողմից։ Սերիալի գործադիր պրոդյուսերներն են Քոելը, Ֆիլ Քլարկը, Ռոբերտո Թրոնին և Ջո ՄաքՔլելանը։


== Քննադատություն ==
«Ես կարող եմ ոչնչացնել քեզ» սերիալի վաղ գնահատականները հիմնականում դրական էին, և շատ քննադատներ բարձր են գնահատել Քոելի աշխատանքը և սահմաններն ընդլայնելու շոուի պատրաստակամությունը։ Metacritic կայքում շոուի վարկանիշը 84/100 է, որը հիմնված է 20 ակնարկների վրա, ինչը «համընդհանուր ճանաչում» է նշանակում։ Rotten Tomatoes կայքում սերիալի վարկանիշը 96% է, իսկ 46 ակնարկների վրա հիմնված միջին գնահատականը՝ 7.96/10։ Կայքի քննադատական կոնսեսուսն ասում է․ «'Ես կարող եմ ոչնչացնել քեզ' սերիալը միաժամանակ համարձակ և նուրբ է, և այն բացահայտում է սեռական բռնության հետևանքով ցնցումը սև հումորի և խորը անհարմարության պահերի միջոցով։ Այդ ամենը միասին պահպանվում է Միքաելա Քոելի անվիճելի տաղանդի ուժի վրա»։
Նյու Յորք Թայմսի համար գրելով, քննադատ Մայք Հեյլն անվանել է սերիալը «հուզիչ և չափի մեջ զվարճալի»։ Թայմի համար իր ակնարկում քննադատ Ջուդի Բերմանը նշել է Me Too շարժումից հետո սեռական բռնության շուրջ կենտրոնացած պատմության մասին շոուի եզակի և բարդ պատմությունը։


== Ծանոթագրություններ ==


== Արտաքին հղումներ ==
«Ես կարող եմ ոչնչացնել քեզ» HBO-ում
«Ես կարող եմ ոչնչացնել քեզ»(անգլ.) ֆիլմը Internet Movie Database կայքում